Earrach atá ar an séasúr (nó ráithe) den bhliain a bhíos ann idir geimhreadh agus samhradh. An chéad lá de mhí Feabhra (Lá Fhéile Bríde, nó Imbolc sa bhfíorsheanaimsir) tús an earraigh sa bhféilire Gaelach (féilire gréine é sin) in Éirinn, .i. thart ar leath aimsire idir grianstad an gheimhridh i mí na Nollag agus cónocht an earraigh amach sa Márta. Cónocht an earraigh (nó cónocht an Mhárta), a bhíos ann cúpla lá tar éis na Féile Pádraig (.i. ó 19–22 Márta), an chéad lá den earrach sa leathchruinne thuaidh de réir féilirí gréine eile. Lá Bealtaine, nó an chéad lá de mhí na Bealtaine, tús an tsamhraidh sa bhféilire Gaelach.